**Obrazloženje općeg i posebnog dijela**

 **izvještaja o izvršenju financijskog plana**

**1.-6. 2023.**

Škola obavlja djelatnost osnovnog obrazovanja kao javna ustanova. Zadaće i ciljevi ostvaruju se prema utvrđenim nastavnim planovima i programima, koji su sastavni dio Godišnjeg plana i programa rada Škole i školskog Kurikuluma.

OŠ Stari Jankovci prihode ostvaruje iz općih prihoda i primitaka, vlastitih prihoda, prihoda za posebne namjene, pomoći, EU projekta, donacija te zaduživanjem. Ostvarenim prihodima financiraju se rashodi škole.

Financijskim planom planirani su prihodi u iznosu od 1.441.850,00 eura, a ostvareni su ukupni prihodi poslovanja u iznosu od 535.710,98 eura. Planirani su rashodi u iznosu od 1.441.850,00 eura, a ostvareni su rashodi poslovanja u iznosu od 648.602,72 eura te rashodi za nabavu nefinancijske imovine 46.580,12 eura.

Planirani su opći prihodi i primici u iznosu od 98.240,00 eura, a ukupno ostvareni opći prihodi, koje je škola ostvarila iz proračuna Vukovarsko-srijemske županije iznosili su 47.725,06 eura. Opći prihodi iskorišteni su za financiranje materijalnih rashoda te za tekuće i investicijsko održavanje u iznosu od 43.581,30 eura.

U općim prihodima škola je ostvarila i kamate na depozite po viđenju u iznosu 14,32 eura, a koje su financijskim planom planirane u iznosu od 20,00 eura.

Vlastiti prihodi planirani su u iznosu od 1.070,00 eura, a ostvareni su vlastiti prihodi prodajom električne energije u iznosu od 336,33 eura. Preneseni višak vlastitih prihoda iznosi 1.825,54 eura.

Prihodi za posebne namjene planirani su u iznosu od 2.130,00 eura i to za potrebe sufinanciranja školske kuhinje. Ostvareni su prihodi za posebne namjene u iznosu od 578,30 eura, od čega se dio sredstava (168,30 eura) odnosi na sufinanciranje školske kuhinje za prosinac 2022. godine. Ostatak prihoda za posebne namjene (410,00 eura) uplaćen je za potrebe prijevoza na školske izlete te je za iste i utrošen. Preneseni višak prihoda za posebne namjene iznosi 2.126,10 eura, a tiče se školske kuhinje.

Pomoći su planirane u iznosu od 940.930,00 eura, a ostvarene su u iznosu od 485.751,65 eura. Korištene su za financiranje plaća, naknada zaposlenicima, naknada za nezaposlenog invalida, besplatnu prehranu učenika, sudske tužbe zaposlenika te za kupnju menstrualnih potrepština za učenice u iznosu od 485.426,74 eura. Preneseni višak pomoći iznosi 1.807,46, a odnosi se na isplate naknada zaposlenicima te opremu za Ukrajince.

Financijskim planom planirani su prihodi za projekt „Razvoj STEM programa u OŠ Stari Jankovci“ u iznosu 398.170,00 eura, koji nisu ostvareni, s obzirom da je projekt financiran predujmom koji je primljen u 2022. godini. Također, za potrebe financiranja projekta škola se zadužila kod OTP banke u izvještajnom razdoblju u iznosu od 75.000,00 eura. Ukupno ostvareni rashodi za projekt iznose 164.450,77 eura. Preneseni višak projekta iznosi 103.568,16 eura, a odnosi se na primljeni predujam.

Škola je ostvarila donacije u iznosu od 1.305,32 eura, dok su iste planirane u iznosu od 1.310,00 eura. Turističke agencije su uplatile 212,34 eura za dnevnice učitelja koji su pratili učenike na izlete. Škola je na natjecanju u financijskoj pismenosti osvojila donaciju opreme za školsku knjižnicu u iznosu od 1.092,98 eura. Iz 2022. godine prenesen je višak donacije od HŠSSD u iznosu od 66,36 eura te je isti utrošen na kupnju opreme za učitelja TZK.

U 2022. godini nabavljen je službeni mobitel na rate, a dio rata se plaća i u ovoj godini, stoga imamo višak prihoda od izvora-Namjenski primici od zaduživanja u iznosu od 125,09 eura.

**Posebni izvještaj**

**Izvještaj o zaduživanju na domaćem i stranom tržištu novca i kapitala**

Osnovna škola Stari Jankovci za potrebe financiranja projekta „Razvoj STEM programa u OŠ Stari Jankovci“ zadužila se kod OTP banke.

Iznos traženog kredita je 132.500,00 eura, dok je u izvještajnom razdoblju škola za potrebe projekta iskoristila samo dio kredita, odnosno 75.000,00 eura. Dio projektnih aktivnosti tijekom razdoblja financiran je iz predujma kojeg je škola primila u 2022. godini.

Podaci o kreditu u izvještajnom razdoblju 1.1.2023.-30.06.2023.:

-Iznos otplaćene glavnice-0,00

-Iznos otplaćenih kamata-0,00

-Iznos ostatka za otplatu glavnice-132.500,00

-Iskorišteni iznos kredita (naplaćeni)-75.000,00

-Kamatna stopa - ugovorena-1,70

-Ostali troškovi kredita  u postotku i iznosu (naknada za odobrenje kredita i slični troškovi)-662,50

-Broj anuiteta otplate-otplata prema primitku nepovratnih sredstava iz EU fondova

-Rok otplate-31.08.2024.

-Razdoblje početka-08.05.2023.